Diari Oficial de la Generalitat Valenciana


Sumari del DOGV 1307, del 21-05-1990 (1990/817472)

ORDRE de 21 de febrer de 1990, de la Conselleria de Cultura, Educació i Ciència, per la qual s'ofereixen ajudes per a estades de professors i professores en universitats i centres d'investigació educativa i de perfeccionament del professorar, tant al territori nacional com a l'estranger.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1307

Data del DOGV
:   21-05-1990

Secció del DOGV
:   AUTORITATS I PERSONAL

Número del document
:   1990/817472


Data del document
:   21-02-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 21 de febrer de 1990, de la Conselleria de Cultura, Educació i Ciència, per la qual s'ofereixen ajudes per a estades de professors i professores en universitats i centres d'investigació educativa i de perfeccionament del professorat, tant al territori nacional com a l'estranger.  
Dins del programa de formació permanent del professorat que la Conselleria de Cultura, Educació i Ciència porta a terme, ocupa un lloc important el fet de facilitar als professors, d'una banda, l'accés a períodes d'actualització de coneixements i d'una altra, el contacte directe amb les innovacions que en el camp de la investigació educativa i del perfeccionament del professorat es produeixen tant a la resta d'Espanya com a l'estranger.  
Això sembla especialment oportú en el cas dels idiomes moderns, on un dels mitjans per a mantenir el nivell requerit de qualitat d'ensenyament és facilitar periòdicament al professorat d'aquesta àrea, l'estada al país on es parla l'idioma que ensenya.  
De la mateixa manera, és pertinent el fet de vincular aquestes ajudes amb les innovacions que nombrosos professors i professores realitzen dins d'un projecte de centre.  
En conseqüència, aquesta convocatòria, sense deixar d'atendre les necessitats individuals, es dirigeix prioritàriament al professorat que treballa en projectes concrets de centre, i per això necessita bé un període d'actualització teòric o pràctic, o bé un coneixement directe de determinades experiències concretes que, relacionades amb el projecte en que participen, tenen lloc fora del nostre país.  
Per això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
S'ofereixen ajudes per a desplaçament i estada del professorat en universitats i centres d'investigació i perfeccionament tant en el territori nacional com a l?estranger i s'aproven les bases per les quals es regeix aquesta convocatòria, que s'inclouen en l'annex d'aquesta Ordre.  
Article segon  
Les esmentades ajudes seran sufragades a càrrec del programa 423.10 del pressupost de 1990 i de les aplicacions pressupostàries que determine la naturalesa de les despeses.  
DISPOSICIONS FINALS  
Primera  
Es faculta la Direcció General d'Ordenació i Innovació Educativa a dictar totes les resolucions que calguen per a l'aplicació i el desplegament d'aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 21 de febrer de 1990.  
El Conseller de Cultura, Educació i Ciència,   
ANTONI ESCARRE I ESTEVE  
ANNEX  
Bases per a la concessió d'ajudes per a estades en centres d'investigació nacionals i estrangers.  
Primera. Objecte de les ajudes.  
L?objecte de les ajudes és la realització d'un treball d'investigació, l'assistència a cursos de perfeccionament en idiomes moderns o l'ampliació d'estudis en universitats i centres d'investigació i perfeccionament del professorat tant al territori nacional com a l'estranger.  
Segona. Beneficiaris.  
Podran beneficiar-se d'aquestes ajudes:  
a) El personal docent en activitat dels centres, unitats i serveis educatius públics dependents de la Conselleria de Cultura, Educació i Ciència.  
b) El professorat en activitat i de plantilla de les unitats concertades dels centres privats concertats.  
c) Els membres de la Inspecció Educativa de la Comunitat Valenciana.  
Tercera. Característiques de les ajudes.  
Les ajudes que s'ofereixen comprenen:  
a) Bitllet d'anada i tornada en avió entre els aeroports mes pròxims als llocs de residència i de destinació, per la ruta més directa i en classe turista.  
Es podran utilitzar altres mitjans de transport, sempre que l?import no supere la tarifa de l'avió aplicada en cada cas i sempre que s'haja sol·licitat i obtingut el corresponent permís de la Direcció General d'Ordenació i Innovació Educativa.  
b) Assignació mensual compresa entre 75.000 i 175.000 pessetes que serà fixada per la Comissió seleccionadora en funció del país i ciutat on radique el centre sol·licitat.  
c) Si el gaudi de l'ajuda coincideix amb un període lectiu i el beneficiari és un funcionari públic, la Conselleria de Cultura, Educació i Ciència enviarà el substitut corresponent al seu centre d'ensenyament, perquè els alumnes queden atesos com cal.  
d) Els professors dels centres concertats hauran d'ajuntar-hi una fotocòpia del document justificatiu del concert i una fotocòpia del quadre d'organització pedagògica del centre, visat per la Inspecció.  
e) Assegurança d'accidents.  
El finançament es farà de la manera següent: el 75% de l?import total de l'ajuda una vegada resolta la convocatòria, el 25% restant quan haurà estat presentada i aprovada per la Direcció General d'Ordenació i Innovació Educativa la memòria amb els resultats del treball.  
Quarta. Durada de les ajudes.  
Les ajudes tindran una durada compresa entre un mínim d'un mes i un màxim de tres mesos.  
El període d'aprofitament estarà comprés entre l'1 de juliol i el 31 de desembre de 1990.  
Els beneficiaris hauran de notificar a la Direcció General d'Ordenació i Innovació Educativa la data exacta d'incorporació al centre elegit en el termini màxim d'un mes a partir de la publicació de la resolució d'aquesta convocatòria.  
S'entendrà que el beneficiari que no s'incorpore al centre elegit en la data autoritzada renuncia a l'ajuda.  
Cinquena. Termini i formalització de sol·licituds.  
Les sol·licituds, dirigides al director general d'Ordenació i Innovació Educativa, es podran presentar en el Registre General de la Conselleria de Cultura, Educació i Ciència, en els Serveis Territorials de Cultura i Educació, en els CEP o per qualsevol dels mitjans establerts en l'article 66 de la Llei de Procediment Administratiu  
El termini de presentació de sol·licituds serà d'un mes a partir de l?endemà de la publicació d'aquesta Ordre en el Diari Oficial de la Generalitat Valenciana.  
A les sol·licituds s'adjuntarà la documentació següent, original i dues còpies:  
a) Instància de sol·licitud que s'ajustarà al model que s'indica en aquest annex.  
b) Currículum del sol·licitant.  
e) Memòria- projecte que especifique amb detall la investigació a realitzar, el curs a assistir o el programa d?estudis a ampliar, el centre elegit i els motius pel quals s'ha triat el centre.  
d) Certificat del director del centre sobre el projecte, en el qual se justifique la petició de l'ajuda o justificació que el treball a realitzar està en connexió directa amb l'activitat docent del sol·licitant i que té una aplicació posterior en l'aula i en el centre.  
e) Certificat que acredite suficientment el coneixement de l?idioma del país on radica el centre elegit.  
f) Els professors d'EGB presentaran a més un certificat expedit pel Servei d'Inspecció Tècnica d'Educació en el qual es faça constar que el concursant està habilitat i imparteix en l'actualitat l?idioma del país que sol·licita, i també els cursos en què ho va fer anteriorment, bé en el centre de destinació actual o en uns altres.  
g) Acreditació de l'admissió al centre elegit o, si s'escau, compromís formal de sol·licitar-la.  
La no presentació del document d'admissió al centre abans d'incorporar-s'hi serà motiu d'anul·lació de la concessió de la beca  
h) Fotocòpies compulsades dels documents que es refereixen als mèrits.  
No seran valorats els mèrits que no siguen justificats documentalment.  
i) Relació numerada i signada de la documentació presentada seguint l?ordre en què apareixen en el barem.  
j) Declaració jurada de les beques i ajudes rebudes durant els últims cinc anys.  
Els documents presentats pels concursants podran ser retirats en el Servei de Formació del Professorat, de la Direcció General d'Ordenació i Innovació Educativa, durant els mesos de setembre i octubre de 1990, directament pels interessats o per alguna persona autoritzada. Transcorregut aquest termini s'hi perdrà tot el dret.  
Sisena. Selecció dels sol·licitants.  
La selecció dels sol·licitants, la realitzarà una Comissió presidida pel director general d'Ordenació i Innovació Educativa o la persona en qui delegue, formada per:  
- Els caps del Servei d?Activitats Culturals i Educatives dels Serveis Territorials de Cultura i Educació.  
- Un representant de la Direcció General de Règim Econòmic i de Personal, amb nivell de cap de Servei.  
- El cap del Servei de Formació del Professorat.  
- Dos directors de CEP, designats pel director general d'Ordenació i Innovació Educativa.  
Hi actuarà com a secretari un funcionari de la Direcció General d'Ordenació i Innovació Educativa, designat pel director general  
A les reunions de la Comissió, hi podran assistir amb veu, però sense vot, representants dels sindicats que formen part de la Mesa Sindical Sectorial d'Educació.  
La Comissió tindrà facultats per a resoldre tots els dubtes sobre la interpretació de les bases i la possibilitat d'entrevistar els sol·licitants si ho estima oportú.  
La Direcció General d'Ordenació i Innovació Educativa, una vegada resolt el concurs de mèrits i d'acord amb els requisits de la convocatòria farà pública la llista dels seleccionats i ho notificarà a aquests, als Serveis Territorials de Cultura i Educació i als Centres de Professors.  
Setena. Criteris de selecció.  
a) Qualitat i interès del treball a realitzar, d'acord amb les prioritats següents (fins a 8 punts):  
1. Investigacions o estudis a realitzar com a conseqüència de la participació en un projecte de centre.  
2. Investigacions, estudis o treballs, sobre:  
- Disseny curricular  
- Formació permanent del professorat  
- Utilització de materials didàctics d'aplicació a l'aula  
- Coeducació  
- Integració d'alumnes amb necessitats educatives especials.  
- Projectes pedagògics de centre.  
3. Assistència a cursos de perfeccionament lingüístic i metodològic en idiomes moderns.  
b) Projectes avalats per un CEP per la seua relació amb treballs que s'hi realitzen. (fins a 5 punts)  
c) Grau de coneixement de l'idioma del país que sol·licita (fins a 3 punts).  
d) Adequació entre el treball a realitzar, el període de gaudi de l'ajuda i les característiques del centre sol·licitat (fins a 2 punts).  
e) Claredat i concreció en el disseny de la investigació. (fins a 3 punts).  
f) Currículum (fins a 4 punts).  
La Comissió donarà prioritat a les sol·licituds de les persones que no han gaudit anteriorment de beques o d'ajudes sufragades per l'Administració, si el projecte presentat té els mínims de qualitat exigits.  
Vuitena. Obligacions del beneficiaris.  
a) Complir amb aprofitament les diferents etapes del pla de treball proposat.  
b) Trametre al Servei de Formació del Professorat, de la Direcció General d'Ordenació i Innovació Educativa, la memòria amb els resultats del treball realitzat en el termini d'un mes des de la finalització del període del gaudi de l'ajuda.  
Igualment es lliurarà una còpia de la memòria al centre de professors de la zona.  
c) Notificar al Servei de Formació del Professorat l'arribada al centre de destinació, indicant-hi l?adreça particular i qualsevol canvi de residència o de viatges. Per a fer aquests canvis caldrà sol·licitar amb l'antelació suficient el permís corresponent.  
d) Fer constar en qualsevol publicació resultant d'aquest treball que s'ha fet gaudint d'una ajuda de la Conselleria de Cultura, Educació i Ciència de la Generalitat Valenciana. També caldrà trametre'n un exemplar a la Direcció General d'Ordenació i Innovació Educativa.  
e) Col·laborar, a partir de l?experiència adquirida amb els centres de professors de la Comunitat Valenciana, en tasques de formació permanent del professorat.  
f) Si no es compleixen totes les obligacions esmentades anteriorment, la Direcció General d'Ordenació i Innovació Educativa podria rescindir l'ajuda, i exigir la devolució de les quantitats cobrades.  
Model d'instància  
Dades personals  
Nom Cognoms   
NRP Especialitat   
DNI domicili particular CP   
localitat província telèfon   
Dades professionals  
Nom del centre   
nivell educatiu adreça   
localitat CP província   
telèfon   
Dades del Centre que sol·licita  
Nom   
adreça localitat   
país CP   
Durada de l'ajuda  
Temps data de començament   
Dades bancàries  
Entitat agència   
localitat núm c/c llibreta   
Vull participar en la convocatòria d'ajudes per a estades de professors de nivells no universitari i em compromet, si me la concedeixen, a complir els requisits de la convocatòria.  
 , a de 1990  
Signat:  
IL·LM. SR. DIRECTOR GENERAL D'ORDENACIÓ I INNOVACIO EDUCATIVA.